Дилън Томас
Камбанарията проточва шия

Превод от английски: Александър Шурбанов, 1992

chitanka.info

Камбанарията проточва шия. Статуята-ято

от каменното си гнездо не пуска своите пернати

ваяни птици из чакъла гушките си да изстържат,

разплискано небе с крилата си кръжащи да прорежат

до пояс в пяна. Звън лъсти пленените камбани, шиба

като бунтовен дъжд по водната свещеническа роба

в такт за ръце на плуващ, музика за сребърни чатали

и гърло. Ноти и пера се гмурват в екналата кула.

Източените птици са за тебе, песни полетели

обратно към гласа граден или звъна, що пак зове,

но не и с безсловесни ветри като блудни синове.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.